જવાબ આપતાં અગાઉ પાનવાળાએ જયંતીનું નિરીક્ષણ કર્યું. પછી જમવા માટે એણે જે હોટલનું નામ આપ્યું એના ઉપરથી જયંતીને સંતોષ થયો. પોતે જે હોટેલમાં જમવાનું વિચારેલું એ જ નામ પાનવાળાએ આપ્યું. 'આગળ ચાર રસ્તા આવે ત્યા જમણા હાથે ત્રિમૂર્તિ ગેસ્ટહાઉસ છે.' જયંતીની સામે જોઇે એણે ઉમેર્યું. 'ક્લિન નીટ છે અને ત્યાં કોઇ આડાઅવળા ધંધા નથી ચાલતા એ પંડિતજી કડકછાપ છે. ગેસ્ટહાઉસમાં બાટલી પણ એલાઉ નથી.'